4.1 ลักษณะผลิตภัณฑ์

การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัทโดยแยกตามตารางโครงสร้างรายได้
แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ บรรจุภัณฑ์กล่องกระดาษดำเนินการผลิตตามแบบ
หรือตัวอย่างที่ลูกค้ากำหนดมา จึงเน้นภาพลักษณ์ที่โดดเด่นและสวยงาม
กระดาษเป็นบรรจุภัณฑ์ที่นิยมใช้กันมาก สำหรับบรรจุสินค้าเพื่ออุปโภคบริโภคโดยตรง
เนื่องจากราคาถูก น้ำหนักเบา อีกทั้งสามารถนำมาผลิตใหม่ (Recycle)
ได้สามารถนำเสนอได้หลายรูปทรง เช่น ถุง ซอง กล่อง เป็นต้น บรรจุภัณฑ์กระดาษ
ควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบส และใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสันของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลัก และสินค้าที่เกี่ยวข้องของบริษัทแบ่งเป็น 2 ชนิด คือ

(1) กล่องกระดาษประกบฟูก (Paperboard with Corrugated Fiberboard)

มีกรรมวิธีการผลิตโดยการพิมพ์ออฟเซ็ทเป็นลวดลาย
และสีสันลงในกระดาษแข็งการ์ดบอร์ดหรือกระดาษขาวหน้าแป้งแล้วนำไปประกบ (Laminated)
กับกระดาษลูกฟูก (Kraft) ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่ และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กใช้กับสินค้าที่ต้องการกล่องที่มีความสวยงาม และพิถีพิถัน โดยมีทั้งชนิด 2 ชั้น
และ 3 ชั้น ต่อจากนั้นนำไปปั๊ม (Diecut) ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องบรรจุของเล่น
กล่องบรรจุเครื่องครัว กล่องบรรจุเครื่องใช้ไฟฟ้า และกล่องบรรจุเครื่องเสียง เป็นต้น

[][]

(2) กล่องกระดาษแข็ง (Paperboard Boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น ส่วนใหญ่ใช้บรรจุสินค้าอุปโภคบริโภค เช่น
กล่องบรรจุชิ้นส่วนอุปกรณ์รถยนต์ที่มีขนาดเล็ก กล่องบรรจุเครื่องใช้ไฟฟ้า อุปกรณ์อิเลคทรอนิคส์
และผลิตภัณฑ์ประเภทอาหาร

บริษัท ทีพีพี อินเตอร์เนชั่นแนล จำกัด (TPPI)

TPPI ประกอบธุรกิจหลักคือ เป็นตัวแทนบริการจำหน่ายตั๋วโดยสาร (Passenger Sales)
และการขนส่งสินค้าทางอากาศ (Cargo Sales) ให้แก่สายการบิน Oman Air แต่เพียงผู้เดียว
ตั้งแต่ปี 2550 โดยมีเส้นทางการบินครอบคลุมพื้นที่ทวีปเอเซีย ตะวันออกกลาง และยุโรป เป็นสำคัญ
นอกจากนี้ TPPI ยังมองหาช่องทางการลงทุนในธุรกิจ หรือโครงการต่างๆ ที่มีศักยภาพ
มีความชำนาญ และมีความเสี่ยงต่ำ

บริษัท อัพอินเตอร์เวลธ์ จำกัด (UP)

UP ประกอบธุรกิจจำหน่ายสินค้าทางการเกษตร ซึ่งเป็นธุรกิจที่ให้ผลตอบแทนที่ดี
และมีแนวทางในการขยายโอกาสทางธุรกิจในวงกว้าง
โดยมุ่งเน้นที่จะบริหารจัดการธุรกิจให้มีประสิทธิภาพ และกำไรสูงสุด

[]โครงสร้างรายได้ที่เกิดขึ้นจากการขาย

หมายเหตุ : บริษัท ไทยบรรจุภัณฑ์และการพิมพ์ จำกัด (มหาชน) ถือหุ้นในบริษัท ทีพีพี
อินเตอร์เนชั่นแนล จำกัด 99%

บริษัท ทีพีพี อินเตอร์เนชั่นแนล จำกัด ถือหุ้นในบริษัท อัพอินเตอร์เวลธ์ จำกัด 50%

4.2 การตลาด และภาวะการแข่งขัน

เศรษฐกิจใน ปี 2555
หลังมหาอุทกภัยนั้นยังคงโดนผลกระทบจากเหตุการณ์ดังกล่าวมาจนถึงกลางไตรมาสที่ 2
ทำให้ยอดขายไม่สามารถที่จะบรรลุเป้าหมายได้ในไตรมาสที่1 และไตรมาสที่ 2

บริษัทที่ได้รับผลกระทบจากอุทกภัยในครั้งนี้ก็ได้พยายามที่จะฟื้นฟูให้กลับมาเหมือนเดิมให้เร็วที่สุด
แต่โดยส่วนใหญ่ก็กลับมาเริ่มทำการผลิตอีกครั้งได้ในปลายไตรมาสที่ 2 และกำลังการผลิตก็ต่ำมาก
เพราะเครื่องจักรส่วนใหญ่จมอยู่ใต้น้ำ ในขณะที่ถูกน้ำท่วม
บางแห่งจำเป็นต้องสั่งเครื่องจักรใหม่เข้ามา
ผู้ผลิตเครื่องจักรก็ไม่สามารถที่จะผลิตให้ได้ในระยะเวลาอันสั้น

ผู้ประกอบธุรกิจในหลายบริษัทขาดความมั่นใจในมาตรการป้องกันเหตุน้ำท่วมว่าจะไม่เกิดขึ้นอีก
ได้พากันย้ายโรงงานไปยังที่อื่น เช่น ชลบุรี หรือ ระยอง
บางแห่งย้ายฐานไปผลิตในประเทศเพื่อนบ้าน เช่น เวียดนาม กัมพูชา และลาว เป็นต้น

นอกเหนือจากเหตุการณ์น้ำท่วมแล้ว
นโยบายการเพิ่มค่าแรงขั้นต่ำของรัฐบาลในเขตกรุงเทพและปริมณฑลเป็น 300 บาท
อีกทั้งปัญหาแรงงานไทยที่ลดลงไปอีกเนื่องจากการส่งเสริมภาครัฐในการสร้างผู้ประกอบการขนาดเล็กให้เกิดมากขึ้น
โครงการรถคันแรกและบ้านหลังแรก ทำให้มีการลงทุนจากต่างชาติเพิ่มมากขึ้น
ในอุตสาหกรรมยานยนต์และอสังหาริมทรัพย์ ทำให้เกิดภาวะขาดแคลนแรงงาน

ในทุกภาคอุตสาหกรรม ทำให้บริษัทต้องกลับมาพิจารณาถึงวิวัฒนาการในการลดต้นทุนการผลิต
ด้วยการหาเครื่องจักรที่มีประสิทธิภาพสูงขึ้นเข้ามาทดแทนเครื่องจักรที่มีอยู่เดิม
พร้อมกับการจัดซื้อจัดหาวัตถุดิบที่มีราคาถูกลง แต่ได้คุณภาพไม่ต่ำไปกว่าเดิมเข้ามาใช้ในการผลิต
ซึ่งเห็นได้จากผลประกอบการในไตรมาสที่ 3 ซึ่งมีผลกำไร ถึงแม้ว่าค่าแรงขั้นต่ำจะได้ปรับไปที่ 300
บาท แล้วก็ตาม

ภาวะเศรษฐกิจในยุโรปและอเมริกาในปลายไตรมาสที่ 3
เริ่มมีความรุนแรงมากขึ้นจนทำให้สหรัฐอเมริกาต้องพิมพ์ธนบัตรเพิ่มขึ้นเพื่ออัดฉีดเข้าไปในระบบให้เกิดสภาพคล่องมากขึ้น
IMF และ ธนาคารกลางของสหภาพยุโรปก็ต้องเข้าช่วยเหลือกรีก และสเปน
ในการกู้วิกฤติทางการเงินในครั้งนี้
ภาวะซบเซาของเศรษฐกิจและอัตราการว่างงานได้เพิ่มขึ้นอย่างรวดเร็ว

ในปี 2556
ผลกระทบจากภาวะเศรษฐกิจถดถอยในยุโรปและอเมริกาจะทำให้ผู้ส่งออกที่มีตลาดหลักอยู่ในยุโรปและอเมริกาจะต้องหันไปมองตลาดอื่นๆ
ในกลุ่ม BRIC แทน รวมถึงกลุ่ม ASEAN ซึ่งจะมีการรวมตัวกันเป็น AEC ในอีก 3 ปี ข้างหน้า
คาดการณ์ว่าในช่วง 2 ไตรมาสแรกของปี 2556 ภาวะเศรษฐกิจยังคงไม่ดีเท่าที่คาดการณ์ไว้
แต่ยังมีสภาพดีกว่าไตรมาสเดียวกันของปี 2555

ปี 2556 บริษัทได้ตั้งเป้าหมายยอดขายสูงขึ้น จากยอดขายในปี 2555 อยู่ 30%
และมีต้นทุนการผลิตลดลง 5-10% ทั้งนี้ยอดขายที่เพิ่มขึ้นยังคงมาจากกลุ่มอุตสาหกรรมยานยนต์
อิเลคทรอนิกส์ อุปกรณ์ทางการแพทย์ และอาหาร เช่นเดิม

4.3 การจัดหาผลิตภัณฑ์หรือบริการ

(ก) ในการจัดซื้อหรือจัดหาวัตถุดิบที่เข้ากระบวนการผลิต

สืบเนื่องจากภัยพิบัติทางธรรมชาติที่ผ่านมา ทำให้ธุรกิจเสียหายเป็นจำนวนมากดังนั้น
ทางฝ่ายจัดซื้อจึงได้จัดทำแผนงานการจัดซื้อจัดหาในเชิงรุกล่วงหน้า อาทิเช่น
การทำแผนบริหารสัมพันธภาพกับ

ซัพพลายเออร์
การประเมินซัพพลายเออร์รายหลักที่สำคัญว่าจะต้องมีแผนป้องกันความเสี่ยงในการส่งมอบ
ตลอดจนการจัดหาแหล่งผู้ขายสำรองที่มีคุณภาพเทียบเท่า แต่ได้ต้นทุนที่ต่ำกว่าเป็นทางเลือกด้วย
เป็นต้น อีกทั้งพัฒนากลยุทธ์ในการจัดซื้อจัดหา เพื่อป้องกันปัญหาของขาด ของมาไม่ทัน
ของไม่ได้คุณภาพ ค่าใช้จ่ายสูง ฯลฯ ทำให้องค์กรสามารถแข่งขันและทำกำไรได้อย่างยั่งยืน

(ข) กระบวนการผลิตที่มีผลกระทบต่อสิ่งแวดล้อม

1. ในส่วนของการจัดทำระบบการจัดการด้านสิ่งแวดล้อม ISO 14001 : 2004
ทางบริษัทได้มีการตรวจประเมินไปเมื่อวันที่ 31 สิงหาคม พ.ศ. 2555
ผลการตรวจประเมินบริษัทได้รับการรับรองมาตรฐาน ISO14001 : 2004 เป็นที่เรียบร้อยแล้ว

2. บริษัทได้มีการจัดการด้านขยะของเสียที่ต้องมีการควบคุมตามกฎหมายก่อนการนำออกนอกบริษัท
และได้จัดทำบันทึกการควบคุมการจัดการขยะของเสียให้มีประสิทธิภาพสูงสุด

3. จัดทำแผนงานด้านสิ่งแวดล้อม ( ENVIRONMENTAL PLAN ) ประจำปี 2556

วัตถุประสงค์ : เพื่อรักษาและธำรงค์ไว้ในส่วนของการจัดการด้านสิ่งแวดล้อม ISO14001:2004

เป้าหมาย : เพื่อลดและควบคุมสิ่งที่มีผลกระทบต่อสิ่งแวดล้อมให้เป็นไปตามกฎหมาย

  ----- -----------------------------------------------------------------
  No.   Activities

  1.    จัดให้มีการอบรมเรื่องการจัดการขยะและของเสีย

  2.    ดูแล/ ติดตาม ตรวจสอบระบบบำบัดน้ำเสียเพื่อให้มีประสิทธิภาพในการทำงาน

  3.    วิเคราะห์น้ำเสียจากระบบบำบัดน้ำเสียทางเคมีและทางชีวภาพ
        เพื่อให้ผลการวิเคราะห์น้ำเสียเป็นไปตามมาตรฐานกำหนด

  4.    ติดตามผลและตรวจสอบการทำงานของระบบบำบัดให้มีประสิทธิภาพสูงสุด

  5.    การควบคุมและตรวจสอบขยะอุตสาหกรรมและนำส่งกำจัด

  6.    ดูแล/ ติดตาม ตรวจสอบน้ำดื่ม เพื่อให้มีคุณภาพสำหรับพนักงาน
  ----- -----------------------------------------------------------------